לא המשוגע היחידי (אלבום)

לא המשוגע היחידי הוא אלבום האולפן הרביעי של הזמר והיוצר הישראלי חנן בן ארי. האלבום יצא לאור ב-15 בינואר 2026, לאחר דחייה של שבועיים ממועד השקתו המקורי שתוכנן לראשית ודש ינואר. האלבום נחשב לאחד הפרויקטים האישיים והחשופים בקריירה של בן ארי, והוא עוסק בתמות של בריאות הנפש, אמונה, נושאים משפחתיים כמו הפרידה והגירושים מאשתו הדסה, והתמודדות עם המציאות הישראלית, באלבום שיתף בן ארי פעולה עם יוצרים שעבד איתם בעבר לצד כאלה שעבד איתם לראשונה בקריירה שלו בהם מפיקו תומר בירן וכן עם ליעם חכמון, אלירן אליהו,עומרי דהאן, פאר טסי, איתן דרמון ורועי רסן וכן השתמש בציטוטים ממגילת איכה וקולו של הרב שלמה קרליבך בשיר "השיבנו". האלבום כולל 12 שירים חדשים כשהשירים "גל עיניי", "אחי", "השבינו", "לא המשוגע היחידי" ואהבת חיי יצאו כסינגלים מקדימים לפני האלבום במסגרת בא כל חודש הוציא שיר עד ליציאת האלבום כולו בנוסף השיר "היום קמתי שמח" יצא כסינגל לפני ההכרזה על האלבום.

 רקע והפקה 
יצירת האלבום החלה במהלך שנת 2025 תחת פרויקט מוזיקלי חודשי, במסגרתו שחרר בן ארי סינגל חדש בכל חודש החל מחודש אוגוסט, האלבום תוכנן לצאת ב-1 בינואר 2026, אך יציאתו נדחתה ל-15 בינואר. במקביל להשקת האלבום, פורסם על הקמת "הבית של חנן", מתחם הופעות עצמאי בתוך אקספו תל אביב שנבנה במיוחד עבור המופעים המלווים את האלבום החדש, במטרה להעניק לקהל חוויה אינטימית ומותאמת אישית עם יציאת האלבום כתב בן ארי

.

 שירים בולטים 
האלבום כולל 12 שירים חדשים, השיר "היום קמתי שמח" שיצא ב-20 בינואר 2025 שיצא לו גם גרסה משותפת עם הזמר עופר לוי הוא שיר שיצא כסינגל עוד לפני ההכרזה על האלבום, השיר "גל עיניי" יצא כסינגל הראשון מתוך האלבום ב-12 באוגוסט 2025.

השיר "אחי" יצא כסינגל השני מהאלבום והוקדש לאחיו של חנן, עמיחי, שנכתב בעקבות הודעת פרידה מטלטלת שקיבל ממנו במהלך שירות מילואים. השיר "השיבנו" יצא כסינגל השלשי מהאלבום השיר היה אמור להיות הסינגל שסוגר את האלבום אך בעקבות חזרתם של החטופים הקדים את יציאתו השיר משלב דגימה של הרב שלמה קרליבך ומתמקד בכמיהה לאומית להתחדשות וכולל מילים ממגילת איכה שבספר התנ"ך. השיר "לא המשוגע היחידי" שנבחר כשם האלבום יצא כסינגל רביעי והופץ לו קליפ חודש לאחר יציאתו בהשתתפות המעריצים שלו. השיר "אהבת חיי" יצא כסינגל האחרון עד ליציאת האלבום בתאריך ה-15 בינואר 2026 ונכתב על הפרידה מאשתו הדסה בנוסף השירים "את ההוכחה שיש אלוהים" ו"סתכלי למעלה" זכו לחשיפה לאחר צאת האלבום.

 ביקורות 
האלבום קיבל ביקורות שונות בניהם משיר לוי מאתר סרוגים ומיוסי חרסונסקי וכן ביקורות מאשתו לשעבר הדסה וזמרים מובלים כמו הזמר נתן גושן שכתב לחברו חנן בן ארי: "איזה יופי אהוב, אין מילים", הזמרת טוהר גדסי פרגנה גם היא: "מברוק נשמה". הגולשים ברשת התרגשו יחד עם בן ארי – אך תגובה אחת בלטה יותר מכולן: "תודה שאתה נותן לנו הצצה קטנה ללב שלך".

השיר הפותח של האלבום הוא "רק התחלנו", שיר לוי כתבה כי השיר הוא "שיר פתיחה שמכניס ישר לאווירה. מציאות לחוצה, חוסר שקט ברחוב, תחושה שהסיפור עוד רחוק מסיום. פשוט להיות בתוך זה, בלי קיצורי דרך".

השיר השני באלבום "לא המשוגע היחידי" השיר שנבחר כשם שישא את שמו של האלבום, שיר לוי מאתר "סרוגים" כתבה כי מדובר באחד השירים האישיים ביותר של בן ארי, המתאר פחד ואמונה בעולם שאינו שקט וכן כתבה עם יציאת האלבום כי "השיר שמחזיק את האלבום. דיבור פתוח על תחושת זרות, ספק עצמי והצורך לדעת שאתה לא לבד בזה. פונה למי שמרגיש לפעמים חריג, ומזכיר שזה הרבה יותר נפוץ ממה שנדמה". איציק ברנדויין מ"ערוץ 7" ציין כי השיר מתמודד עם תחושת התפוררות ואובדן אמונה, תוך ביטול תארים כמו "דמות לחיקוי" או "גורו עם פודקאסט".

השיר השלישי באלבום הוא "לב אמיץ", שיר לוי כתבה כי השיר הוא "שיר שנוגע בשבר ובמציאות מורכבת: הורות, אובדן, מלחמה ופחד. הגבורה כאן לא נמדדת בכוח, אלא ביכולת להישאר חשוף ולהמשיך לתפקד.

השיר הרביעי באלבום "אהבת חיי", נכתב בעקבות הפרידה מאשתו הדסה, מבקר המוזיקה יוסי חרסונסקי תיאר את "אהבת חיי" כשיר העוסק באהבה כיעד רוחני וכמסע פנימי של חיפוש משמעות. לדבריו, בן ארי מגיש את השיר בכאב גלוי ובקול מלא רגש, כאשר העיבוד של בירן מוסיף לו ניחוח אתני-תפילתי המזכיר ניגון פשוט וילדותי. חרסונסקי ציין כי השיר נע בין כמיהה רוחנית לתמימות רגשית ובין חרדה לתקווה, ומציג את הדובר כאדם המבקש אהבה לא כהסחת דעת מהחיים אלא כפתח להתחלה חדשה.

לפי הביקורת, בן ארי מצליח לשלב בין אינטימיות לחשיפה רוחנית, כשהשיר מתפקד כווידוי אישי ולא כהצהרה רומנטית שגרתית. חרסונסקי הדגיש את השורות המציגות דיאלוג פנימי בין המציאות לבין החלום, בין השיר לבין החיים עצמם, והגדיר את "אהבת חיי" כרגע כן ועמוק ביצירתו של בן ארי, ביטוי למוכנות להיפתח מחדש לאהבה, מתוך כאב שהפך להבנה.

השיר החמישי באלבום הוא "את ההוכחה שיש אלוהים" את השיר כתב והלחין עם ליעם חכמון, שיר לוי כתבה כי השיר הוא "התבוננות באמונה דרך קשר אנושי קרוב. האמונה נבחנת ברוך, בשבריריות וביום-יום, ולא דרך הצהרות גדולות".

השיר השישי באלבום הוא "סתכלי למעלה", השיר כתב והלחין בן ארי עם פאר טסי ואיתי דרמון, שיר לוי כתבה כי השיר הוא "ניסיון לקחת צעד אחורה בתוך העומס. כשהכול מתערבב ואין שליטה, המבט למעלה הוא דרך להחזיק את הראש מעל המים".

השיר השביעי באלבום הוא "גל עיניי" אותו כתב והלחין עם ליעם חכמון, אלירן אליהו ועומרי דהאן השיר כולל גם את הלחן של רבי שלמה קרליבך למילים "אשא עיניי אל ההרים", בביקורת של יוסי חרסונסקי קיבל השיר "גל עיניי" התייחסות חיובית במיוחד. חרסונסקי תיאר את השיר כיצירה המצליחה ללכוד כבר בהאזנה ראשונה את תשומת הלב, תוך שילוב בין עומק טקסטואלי למלודיה סוחפת. לדבריו, בן ארי יודע לנסח חוויה של קריסה פנימית וחיפוש אחר משמעות אישית-רוחנית, ולתרגם אותה לשפה מוזיקלית שמצליחה לגעת בקהל רחב. הביקורת הדגישה את הדרך שבה השיר נע בין ייאוש לתקווה, בין שקט פנימי לבין סערה רגשית, ומציבה אותו כחלק מהקו המזוהה עם יצירתו של בן ארי.

בחלק נוסף התייחס חרסונסקי למבנה המוזיקלי של השיר ולביצוע הקולי. הוא ציין כי המלודיה מתפתלת ויוצרת תחושה של מסע רגשי, כאשר המעברים בין שירה שקטה לאמירה דרמטית מגבירים את האפקט הרגשי של היצירה. עוד צוין כי השיר מצליח לשלב בין שפה יוישירה לבין ביטויים מקראיים ומטאפורות נשגבות, ובכך יוצר חיבור ייחודי בין עולמות שונים. חרסונסקי סיכם את ביקורתו בציון הגבוה ביותר והגדיר את השיר ככזה המשלב טקסט עמוק עם עיבוד מוזיקלי מורכב ואותנטי.

השיר השמיני באלבום "אחי" הוקדש לאחיו של חנן, עמיחי, שנכתב בעקבות הודעת פרידה מטלטלת שקיבל ממנו במהלך שירות מילואים, יוסי חרסונסקי העניק לשיר "אחי" ציון של 4.5 כוכבים ומתאר אותו כיצירה אישית וכואבת שיוצאת מעומק הנשמה, המצליחה לגעת בחרדה הקיומית ובתחושת החירום הרגשית של מי שנשאר מאחור בזמן שיקיריו בקרב. חרסונסקי משבח את היכולת של בן ארי להפוך חוויה פרטית של פחד מאובדן אחיו לתפילה אנושית פשוטה ומרגשת המדברת אל כלל הציבור הישראלי, ומציין לחיוב את הלחן והמקצב שנעים במסלול רגשי מחלחל, החל מהקול המדוכדך בפתיחה ועד לזעקה המצמררת בפזמון.

השיר התשיעי באלבום הוא "היום קמתי שמח", לשיר יצא גם גרסת דואט עם הזמר עופר לוי, גרסה זו לא נכללה באלבום, הביקורת של יוסי חרסונסקי שיבחה את חנן בן ארי על השיר, תוך דגש על הקשר החזק בין קולו, נשמתו והמוזיקה שהוא יוצר. הביקורת מתארת את השיר כארס-פואטי, כלומר כזה שעוסק בעצם תהליך היצירה האמנותית, תוך מתן הצצה לעולמו הפנימי של היוצר – מאבקיו, הקשיים וההשראה שמובילים אותו ומהללת את השיר כשיר מלא רגש וחיים, כזה שמבטא תהליך יצירתי עמוק וגם מתכתב עם המציאות הישראלית הנוכחית.

השיר העשירי באלבום "השיבנו" לקוח ממגילת איכה וכולל לחן של בן ארי לפסוק המסיים את המגילה "השיבנו ה' אליך ונשובה, חדש ימינו כקדם".

השיר ה-11 באלבום הוא "עכשיו כן" שיר לוי כתבה כי זה "שיר על דברים שפעם לא היו אפשריים, ועם הזמן פתאום כן. שינוי שמגיע בשקט, בלי הצהרות".

השיר ה-12 הוא השיר "רוזמרין" שסוגר את האלבום נכתב עם רועי רסן השיר זכה לתגובה מגרושתו של בן ארי הדסה וכתבה "אחת עשרה שנה חיכיתי שהשיר הנדיר הזה ייצא! אני מברכת אותו מרחוק". רגע לפני שחתמה את דבריה תייגה את חנן. "תתחדש על האלבום", בירכה והוסיפה אימוג'י מחבק.

 רשימת רצועות 

 קישורים חיצוניים 





 הערות שוליים 

קטגוריה:אלבומי חנן בן ארי
קטגוריה:אלבומים בעברית
קטגוריה:אלבומי חברת די-מיוזיק
קטגוריה:אלבומים שהופקו על ידי תומר בירן